**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ATSARGŲ – ASMENS APSAUGOS PRIEMONIŲ PERDAVIMO**

2021 m. vasario 5 d. Nr. 34-660

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 4 dalimis, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-168 „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.1, 5.2 ir 8.1.2 papunkčiais bei atsižvelgdama į Lazdijų rajono savivaldybės administracijos Vietinio ūkio skyriaus 2021-02-01 raštą Nr. VŪ3-19 „Dėl dokumentų rengimo“, Lazdijų rajono savivaldybės taryba n u s p r e n d ž i a:

1. Perduoti valdyti, naudoti ir disponuoti patikėjimo teise Lazdijų rajono savivaldybei

nuosavybės teise priklausantį turtą – atsargas – asmens apsaugos priemones (vienkartines veido kaukes), įtrauktas į Lazdijų rajono savivaldybės administracijos buhalterinę apskaitą, Lazdijų rajono savivaldybės viešosioms įstaigoms ir uždarosioms akcinėms bendrovėms pagal priedą.

2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti sprendimo 1 punkte nurodyto turto perdavimo ir priėmimo aktus.

3. Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. 8 656 07 519

Lazdijų rajono savivaldybės tarybos

2021 m. vasario d. sprendimo Nr.

priedas

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIŲ ATSARGŲ, PERDUODAMŲ LAZDIJŲ RAJONO SAVIVALDYBĖS VIEŠOSIOMS ĮSTAIGOMS IR UŽDAROSIOMS AKCINĖMS BENDROVĖMS**

**VALDYTI, NAUDOTI IR DISPONUOTI JUO PATIKĖJIMO TEISE, SĄRAŠAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Įstaiga, kuriai perduodamas turtas | Asmens apsaugos priemonės pavadinimas | Kodas | Matavimo vienetas | Kiekis | Bendra vertė, Eur | Finansavimo šaltinis | Turto grupė |
| 1. | VšĮ Lazdijų kultūros centras | Kaukė vienkartinė  3 sluoksnių EN14683 Type IIR | PR1400007771 | Vnt. | 5000 | 146,41 | VB lėšos | Atsargos |
| 2. | VšĮ Lazdijų socialinių paslaugų centras | Kaukė vienkartinė  3 sluoksnių EN14683 Type IIR | PR1400007771 | Vnt. | 10000 | 292,82 | VB lėšos | Atsargos |
| 3. | VšĮ Lazdijų sporto centras | Kaukė vienkartinė  3 sluoksnių EN14683 Type IIR | PR1400007771 | Vnt. | 3000 | 87,85 | VB lėšos | Atsargos |
| 4. | UAB ,,Lazdijų šiluma” | Kaukė vienkartinė  3 sluoksnių EN14683 Type IIR | PR1400007771 | Vnt. | 250 | 7,32 | VB lėšos | Atsargos |
| 5. | VšĮ Lazdijų švietimo centras | Kaukė vienkartinė  3 sluoksnių EN14683 Type IIR | PR1400007771 | Vnt. | 1500 | 43,92 | VB lėšos | Atsargos |
| 6. | VšĮ ,,Lazdijų turizmo informacinis centras” | Kaukė vienkartinė  3 sluoksnių EN14683 Type IIR | PR1400007771 | Vnt. | 250 | 7,32 | VB lėšos | Atsargos |
| 7. | UAB ,,Lazdijų vanduo” | Kaukė vienkartinė  3 sluoksnių EN14683 Type IIR | PR1400007771 | Vnt. | 1600 | 46,85 | VB lėšos | Atsargos |

**\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ATSARGŲ – ASMENS APSAUGOS PRIEMONIŲ PERDAVIMO“ PROJEKTO**

**AIŠKINAMASIS RAŠTAS**

2021-02-02

Lazdijų rajono savivaldybės tarybos sprendimo projektas „Dėl atsargų – asmens apsaugos

priemonių perdavimo“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 4 dalimis, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-168 „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.1, 5.2 ir 8.1.2 papunkčiais bei atsižvelgiant į Lazdijų rajono savivaldybės administracijos Vietinio ūkio skyriaus 2021-02-01 raštą Nr. VŪ3-19 „Dėl dokumentų rengimo“.

Lazdijų rajono savivaldybės administracijos Vietinio ūkio skyrius 2021-02-01 rašte Nr. VŪ3-19 „Dėl dokumentų rengimo“ kreipėsi dėl asmens apsaugos priemonių (vienkartinių veido kaukių), įsigytų centralizuotai per CPO.lt, perdavimo Lazdijų rajono savivaldybės kontroliuojamoms įstaigoms ir įmonėms.

Šio projekto tikslas – perduoti valdyti, naudoti ir disponuoti patikėjimo teise Lazdijų

rajono savivaldybei nuosavybės teise priklausantį turtą – atsargas – asmens apsaugos priemones (vienkartinės veido kaukes), įtrauktas į Lazdijų rajono savivaldybės administracijos buhalterinę apskaitą, Lazdijų rajono savivaldybės viešosioms įstaigoms ir uždarosioms akcinėms bendrovėms pagal priedą.

Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti sprendimo 1 punkte nurodyto turto perdavimo ir priėmimo aktus.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė